AIVORESEPTOREIDEN GAMMAKUVAUS

|  |  |
| --- | --- |
| Kuvaus: | Ohje aivojen dopamiinireseptori gammakuvaukseen tulevalle potilaalle |

Tutkimuksen tarkoitus Tutkimuksessa selvitetään aivojen tyvitumakkeiden hermopäätteiden toimintaa mahdollisten liikehäiriösairauksien selvittämisessä.

**Esivalmistelut** Erityisiä esivalmisteluja ei tarvita paitsi, jos tutkimuksen pyytänyt lääkäri on erikseen ohjeistanut huomioitavista lääketauoista.

**Tutkimuksen kulku** Tutkimukseen tulee varata aikaa noin kuusi (6) tuntia. Ennen tutkimusaineen antoa saat kilpirauhasen suojalääkkeen, jonka vaikutusta pitää odottaa yksi (1) tunti. Tutkimusaine annetaan kyynärvarren laskimoon. Kuvaus tehdään noin 3-4 tuntia tutkimusaineen annon jälkeen. Kuvauksen kellonajan saat hoitajalta. Kuvaus kestää 35 minuuttia. Tutkimusaineen annon ja kuvauksen välisen ajan voit viettää normaalisti esimerkiksi ruokaillen. Sairaalan alueelta saa poistua.

**Tutkimuksen jälkeen** Tutkimuksen jälkeen juo runsaasti. Käy usein myös WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi vältä läheistä kontaktia pieniin lapsiin sekä raskaana oleviin tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä kolmen (3) vuorokauden imetystauko tutkimuksen jälkeen. Hävitä tauon aikana lypsetty maito.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot** Mikäli sinulla on kysyttävää tai sinulle tulee äkillinen este, ota yhteys kliinisen fysiologian ja isotooppilääketieteen yksikköön puh. 017 - 173270.